Demanda mendilerroa

Demanda mendilerroaEuskaltzaindiaren 151. araua: Espainia-Frantzietako eskualdeen izenak. edo Arandio mendilerroaEl euskara en la toponomia de Burgos, Luis María Mujica () Iberiar penintsulan dagoen mendigunea da, Iberiar mendilerroan kokatuta. Burgos, Errioxa eta Soria artean dago.

Ebro eta Duero ibaien haranen artean kokatuta dago. Bertan sortzen dira Arlanza eta Arlanzón Duero ibaiaren adarrak, bai eta Oca, Oja, Tirón (Fresneda de la Sierra Tirón herrian) eta Najerilla Ebro ibaiarenak ere.

 Tontorrak 
Mendirik garaiena Errioxan dagoen San Lorenzo da (2.270 metro), non Valdezcaray eski-estazioa dagoen. Bigarren mendirik garaiena San Millán da (2.132 m), Burgosko probintzian garaiena dena.

 Giza paisaia 
Eskualdeko herri nagusiak Salas de los Infantes, Belorado eta Pradoluengo (Burgos) eta Ezkarai (Ezcaray), Ozkabarte (Santo Domingo de la Calzada) eta Donemiliaga Kukula (San Millan de la Cogolla) (Errioxa) dira.

Guztira 9.500 biztanle inguru bizi dira eskualdean, horietatik 2.051 Salas de los Infantesen.

 Ikus, gainera 
 Demanda mendilerroa (eskualdea)

 Erreferentziak 

 Kanpo estekak 

  www.sierradelademanda.com

Kategoria:Errioxako mendiak
Kategoria:Burgosko probintzia
Kategoria:Soria probintziako geografia
Kategoria:Espainiako mendikateak
Kategoria:Espainiako hegaztientzako babes bereziko eremuak